# Csak lazán!

### A Wikipédiából, a szabad lexikonból.

Csak Lazán
Hivatalos poszter
Rendező: | F. Gary Gray
Producer: | Danny DeVito, Michael Shamberg, Stacey Sher, David Nicksay
Forgatókönyvíró: | Peter Seinfeld
Főszerepben: | John Travolta
Forgalmazó: | Metro Goldwyn Mayer
Időtartam: | 115 perc
Díj(ak): | 4 "Teen Choice Awards" jelölés
Költségvetés: | 53 millió dollár
PORT.hu

A Csak lazán! (Be Cool) egy 1999-es regény alapján készült mozifilm (2005). A könyv az 1990-ben Elmore Leonard által írt Get Shorty című regény folytatása, melyben Chili Palmer, egy pénzbehajtó gengszter bekerül a filmszakmába. A film magyar címe Szóljatok a köpcösnek!. A Csak lazán!ban (és az alapul szolgáló kötetben is) már a zenei iparágba keresi a bejutást, sikerrel.

A film munkálatait 2003-ban kezdték. F. Gary Gray rendezte, a producer Danny DeVito volt (aki szerepel is a filmben, akárcsak az első részben), a főszereplő pedig John Travolta, folytatva Chili Palmer szerepét. (Ti. Szóljatok a köpcösnek!-ben is ő játszotta a főszerepet.) A mozifilm 2005. márciusában nyitott, DVD változatban 2005. júniusától elérhető.

1. Az helyi orosz maffia próbálja eltenni láb alól Chilit, mert szemtanúja volt Tommy meggyilkolásának.
2. Chili megteszi magát Moon új managerének Nick Carr és Raji ellenében.
3. Athens zenevállalata tartozik egy gengszter producernek, Sin LaSalle-nak.

## [szerkesztés] Tartalom

Chili Palmer (John Travolta) aki belefáradt a filmkészítésbe, belép a zeneiparba, amikor az orosz maffia meggyilkolja a barátját, Tommy Athenst, aki egy lemezcég tulajdonosa volt. Chili szemtanúja az esetnek. Segít a barátja özvegyének, Edie Athens-nak (Uma Thurman) rendbehozni a bajokkal küzdő, csődközelben lévő céget, amely 300 ezer dollárral tartozik egy hip-hop mogulnak, Sin LaSallenak. Chili a fiatal és tehetséges énekesnő, Linda Moon tehetségére szeretne támaszkodni, akit kiszabadít Nick Carr és Raji kezei közül, bár Lindát szerződés köti Nicky cégéhez. Felbérelnek egy Joe Loop nevű bérgyilkost, hogy ölje meg Palmert. Eközben Chili bemutatja Lindát Edie-nek, és azon dolgozik, hogy Linda felléphessen az Aerosmith-szel. (Steven Tyler, a zenekar frontembere saját magát játsza a filmben.)

Sin LaSalle be szeretné hajtani a cégen a 300 ezer dollárt, Chili megígéri, hogy ha vár még néhány napot, megkapja a "lét" kamattal. Az oroszok is bérgyilkossal próbálják megölni Chilit, Joe Loop pedig tévedésből a Chilire küldött gyilkost lövi le.

Nicky lepaktál az oroszokkal, Chili pedig csőbe húzza őket. A maffia dühös lesz Nickre, ezért beront az irodájába. Sin LaSalle is éppen ott tartózkodik, követeli tőle az állítólag Chilitől kapott 300 ezer lepcsit, amit neki kellett volna megkapnia. (Ezt Raji hazudta neki.) Sin feldühödve lelövi az orosz főnököt, mert durva szavakkal illette az etnikumát. Nem kapja meg a pénzt, kiderül, hogy Raji hazudott, pénze tehát még mindig Chiliék cégénél van.

Raji, hogy Nicky megbocsásson neki, elvállalja tőle a munkát, hogy végre elteszi Chilit láb alól. Homoszexuális testőrével, Elliottal tőrbe csalja Palmert, de Chili felajánl az ambiciózus, színészetre vágyó testőrnek egy filmszerepet. Elliot beleegyezik, elengedi Chilit és Ediet, szembefordulva Rajival.

Linda fellép az Aerosmith-szel, nevet szerez magának. Sin LaSalle és bandája, a TömPuszF ("Tömegpusztító Fegyverek") betör Edie házába, hogy a pénzét követelje. Chili megmutatja neki Linda demofelvételeit, erre ő elvállalja, hogy némi részesedésért hajlandó lenne befuttatni Lindát. (Ti. Sin sikeres, gazdag producer.)

Chili a film során puhítja Ediet, az utolsó jelenetben kéz a kézben távoznak a díjátadóról. Linda 4 díjat is besöpör.

## [szerkesztés] Külső hivatkozások

- Csak lazán! a PORT.hu-n

A lap eredeti címe "http://hu.wikipedia.org../../../c/s/a/Csak_laz%C3%A1n%21.html"

Kategóriák: 2005 filmjei | Amerikai filmek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Bosanski
- Dansk
- Deutsch
- Français
- Hrvatski
- Italiano
- ‪Norsk (bokmål)‬
- Polski
- Português
- Русский
- Svenska